དགུང་ལོ་ཞེ་བདུན་པ་རབ་བྱུང་བདུན་པའི་ལྕགས་ཕག་༡༤༣༡ལོར་རྒྱལ་ཚབ་ཆོས་རྗེ་གནས་རྙིང་དུ་བཀའ་ཆོས་གསུང་ནས་བཞུགས་པ་དང་མཇལ་སྐབས་རྗེ་བླ་མའི་གསེར་ཁྲི་ལ་ཕེབས་དགོས་ཀྱི་ཞལ་ཏ་གནང༌།དེ་ནས་དབུས་ཀྱི་ཆོས་སྡེ་ཆེན་པོ་དཔལ་ལྡན་འབྲས་སྤུངས་སུ་ཕེབས་པ་དང་གཞུང་ལུགས་བརྒྱ་ཕྲག་ལ་བློ་འོད་འཕྲོ་བའི་གངས་ཅན་མཁས་པའི་ཁྱུ་མཆོག་འཇམ་དབྱངས་ཆོས་རྗེ་བཀྲིས་དཔལ་ལྡན་པས་ཤིན་ཏུ་གུས་པས་སྣེ་འཁྲིད།གདན་ས་འབྲས་སྤུངས་པའི་སྡེ་སྣོད་འཛིན་པ་སྟོང་ཕྲག་དུ་མས་སེར་སྦྲེང་ཀྱིས་བསུ་བ་ཞུས།